ISRAEL-RAPORTTI EUROOPAN PARLAMENTISTA
EUROOPPALAINEN KOALITIO ISRAELIN PUOLESTA ECI
EU―ISRAEL-SUHTEET
Tervetuloa Israel-raportin pariin tänne Euroopan unionin sydämeen -
Euroopan parlamenttiin Brysseliin.
Lähes kahden vuoden tauon jälkeen olemme taas täällä.
Ja miten ihmeelliset kaksi vuotta ne ovatkaan olleet.
Kanssani keskustelemassa paitsi pandemian kauhuista -
myös paljon sitä kauemmin jatkuneen pandemian, antisemitismin, kauhuista-
on oikealla puolellani Katharina von Schnurbein, -
antisemitismin torjunnan ja juutalaisen elämän vaalimisen EU-koordinaattori.
Tervetuloa takaisin!
Vasemmalla puolellani Lukas Mandl, -
Euroopan parlamentin jäsen Itävallasta.
Tiedän, että nämä asiat ovat hyvin lähellä Lukasin sydäntä.
Olet erittäin tervetullut ohjelmaan.
Kun nyt elämme niin poikkeuksellisissa olosuhteissa, -
minun on pakko aloittaa siitä.
Millaisia nämä kaksi vuotta ovat olleet Euroopan komission kaltaisessa -
kansainvälisessä instituutiossa työskentelevälle?
Mitä merkitsee tehokkuuden kannalta se, -
että elämme näin arvaamattomassa ajassa ja kaaoksessa?
Katharina, vetäisitkö yhteen nämä kaksi vuotta?
Kokemuksemme ovat varmaan olleet samanlaisia kuin muillakin.
Olemme tehneet etätöitä, pitäneet lapsille kotikoulua -
ja yrittäneet tasapainoilla monien uusien tehtävien keskellä.
Toisaalta on ollut myös plussapuolia.
Olemme voineet viettää aiempaa enemmän perheaikaa.
Ja lisäksi kaikki ne Zoom-palaverit, -
joihin me olemme tottuneet ja osa on jo kyllästynytkin, -
ovat avanneet paljon uusia yhteyksiä ihmisiin.
Aiemmin ei ollut mahdollista osallistua tapahtumiin -
USA:ssa ja Israelissa samana päivänä.
Mutta nyt se on mahdollista teknologian avulla.
Uskon, että verkostot ovat kasvaneet.
Toivon tapaavani lähikuukausina ja -vuosina sellaisia, -
joita olen nähnyt verkossa.
Naiset hoitavat päällekkäisiä tehtäviä paremmin kuin miehet, sanotaan.
En tiedä, oletko samaa mieltä. - Olen.
Miten kuvailisit kahta vuotta?
Parlamenttia ei itse asiassa saa ikinä sulkea.
On tärkeää etenkin kriisiaikoina, että parlamenttityö jatkuu, -
ja niin se jatkuikin näiden kahden vuoden aikana -
ja sen täytyy jatkua edelleen tänä vaikeana aikana.
Me pidämme ja meidän täytyy pitää työtämme kansalaisten puolesta -
ratkaisevan tärkeänä kriisistä selviytymisen kannalta.
Kiitän kollegojani, jotka tekivät kaikkensa -
jatkaakseen parlamenttityöskentelyä tänä aikana. - Kiitos.
Yhdestä pandemiasta toiseen, -
nimittäin antisemitismiin, -
johon ei tietääkseni ole vielä keksitty rokotetta.
Jotkut kutsuvat sitä maailman vanhimmaksi vihaksi.
Mutta paljon on tapahtunut. Taustoitan hieman.
Olen työskennellyt täällä tämän asian puolesta vuodesta 2003.
Saatatte kysyä, mitä näinä 18 vuotena on tapahtunut.
Mainitsisin kolme virstanpylvästä.
Ensimmäinen oli vuonna 2004, -
kun silloinen Euroopan komission puheenjohtaja Romano Brodi -
kutsui koolle kriisikokouksen. Seuraava on vuodelta 2015.
Se on sinun nimityksesi, Katharina von Schnurbein, -
antisemitismin vastaiseksi EU-koordinaattoriksi.
Ja virstanpylväs vuonna 2021 ja syy, miksi olemme täällä, -
on se, että EU otti käyttöön strategian antisemitismin torjumiseksi -
ja juutalaisen elämänmuodon vaalimiseksi.
Miksi tällaista EU:n strategiaa tarvitaan?
Tavallaan jo vastasitkin.
Antisemitismi eri muodoissaan on lisääntynyt voimakkaasti.
Sitä esiintyy entistä avoimemmin ja tuhoisammin.
Sitä ei tule enää yhteiskunnan marginaaleista -
vaan aivan yhteiskunnan valtavirrasta.
Olemassa on jokapäiväisiä antisemitismin muotoja, -
jotka kohdistuvat Euroopan juutalaisiin.
Ja pandemian aikana nähtiin myös lisääntyvästi -
salaliittoteorioita ja tavallaan ikivanhoja ajatuksia -
etenkin verkossa mutta myös muualla, mielenosoituksissa.
Ne voivat olla vaarallisiakin, -
niin kuin näimme Hallen synagogaiskussa.
Iskun tekijä ajatteli, että juutalaiset auttoivat muslimeita Eurooppaan -
korvaamaan eurooppalaiset, ja siksi juutalaiset pitää tappaa.
Kaikkien näiden eri asioiden pohjalta komissio päätti, -
että on paitsi tarpeellista myös velvollisuutemme varmistaa, -
että Euroopassa teemme yhteistyötä jäsenvaltioiden, -
kansalaisyhteiskunnan, kaupunkien ja muiden toimijoiden kanssa -
antisemitismin torjumiseksi. Strategiassa sanomme, -
että haluamme lopettaa antisemitismin. Tiedän, että se on -
hyvin korkea tavoite. Eräs komissaari, jolle ennen työskentelin, sanoi: -
"Ellei tavoite ole korkeimmalla, ei saavuta edes seuraavaa askelmaa."
Tätä tavoitetta tarvitaan sen varmistamiseksi, -
että juutalaisilla on tulevaisuus täällä Euroopassa ja he näkevät sen itse.
Juutalaisten lähtö on aina ollut tappio Euroopalle, -
demokratialle ja arvoillemme. - Totta.
Lukas Mandel, mikä rooli Euroopan parlamentilla on -
EU-strategian toimeenpanossa?
Mitä on tähän mennessä tehty, ja mitä on suunnitteilla seuraavaksi?
Euroopan parlamentin täytyy aina toimia kansalaisten puolesta.
Se on Euroopan instituutioista ainoa vaalein valittu toimielin.
Siksi sen pitää myös olla etulinjassa antisemitismin torjumisessa.
Euroopan parlamentti omaksui jo kesäkuussa 2017 -
strategian antisemitismin torjumiseksi.
Se kannattaa voimakkaasti Euroopan komission strategiaa -
antisemitismin torjumiseksi. Katharina von Schnurbein on todella -
keulakuva antisemitismin torjumisessa Euroopassa ja Euroopan kautta.
Mielestäni EU:n velvollisuus on myös globaalisti torjua antisemitismiä -
ja antisionismia, joka on selvästi -
osa antisemitistisiä salaliittoteorioita ja antisemitististä toimintaa yleisesti.
Meillä on paljon tehtävää EU:ssa ja EU:n ulkopuolella.
Johdan tällä parlamenttikaudella -
Transatlanttiset Israelin ystävät -ryhmää.
Se toimii yli puoluerajojen ja myös parlamenttien välisesti.
Tällä ryhmällä on erityisvelvollisuus EU:n ulkopolitiikan neuvonantajana -
antisemitismin ja -sionismin kitkemisessä.
Hienoa. Ja voin ainoastaan toistaa, mitä juuri sanoit, -
että meillä on ohjelmassa yksi antisemitismin torjumisen keulakuva.
Lähetin sinulle sähköpostia, kun strategia julkaistiin.
Sanoimme itsekin tiedotteessamme, -
että olemme tänään ylpeitä EU-kansalaisia sen tähden, -
minkä roolin EU on ottanut antisemitismin torjumisessa -
myös globaalisti.
Mutta tutkitaanpa yksityiskohtia ja kovaa faktaa.
Mitä...
Missä näemme... Antisemitismi on nykyään monitahoinen asia.
Mutta voitko kertoa lukuja ja tilastoja, missä sitä esiintyy?
Onko joissain maissa muita vähemmän tapauksia?
Voisitko eritellä sitä hieman katsojille?
Kaikkiaan tiedämme tutkimuksestamme, -
että 10 juutalaisesta 9 sanoo, että antisemitismi on lisääntynyt -
ja niin sanoo myös jopa joka toinen eurooppalainen.
Myös väestö yleisesti ajattelee, että antisemitismi on lisääntynyt.
Konkreettisia lukuja on todella vaikea antaa.
Kosketit hyvin arkaluontoista asiaa, jota strategiassa halutaan parantaa.
Perusoikeusvirasto kokoaa vuosittain tapaukset, -
jotka jäsenmaat raportoivat omien tilastojensa pohjalta.
Jotkin maat raportoivat vuosittain yhä, 10 vuoden jälkeen, nolla tapausta.
Valitettavasti se ei voi pitää paikkaansa.
Esimerkiksi Saksassa luvut ovat hyvin korkeat.
Se ei johdu siitä, että Saksassa on enemmän antisemitismiä, -
vaan siitä, että Saksassa on kehitetty järjestelyjä, -
joiden ansiosta uhrit uskaltavat raportoida kokemiaan hyökkäyksiä.
Tällä hetkellä Euroopassa keskimäärin 80 prosenttia jää raportoimatta.
Näemme siis vain jäävuoren huipun.
Uhrit eivät luota järjestelmään. He eivät halua joutua selittelemään, -
miksi hyökkäys, joka liittyy Israelin valtioon, on antisemitistinen -
eikä poliittisen mielipiteen ilmaus.
Monestihan hyökkäykset, jotka liittyvät Israelin valtioon, -
luokitellaan tällä hetkellä poliittiseksi vihaksi.
Kaikki tämä on mielestäni erittäin tärkeää.
Haluammekin kehittää Euroopan-laajuiset menettelytavat, -
jotka helpottavat antisemitismin tuomista näkyväksi, -
sillä sen torjuminen edellyttää sitä, että tiedämme, missä sitä esiintyy -
ja miten se vaikuttaa juutalaisyhteisöihin.
Vaikka meillä on joitain lukuja, -
en tahdo esittää tätä asiaa pelkästään lukuina, -
sillä luvut eivät heijasta antisemitismiympäristöä, -
jota juutalaiset kokevat. Se pätee myös tapauksiin, -
jotka eivät ylitä rikoskynnystä.
Teot eivät välttämättä ole rikollisia, -
mutta johonkuhun kohdistuvaa puhetta voidaan pitää haitallisena.
Tilannetta pitää parantaa yhteistyössä -
kansalaisyhteiskunnan, poliisin ja rekisterinpitäjien kanssa.
Viittasit arvoituksellisesti maihin, -
jotka raportoivat nolla antisemitististä tapausta.
Oletan, ettet halua nimetä ja asettaa häpeään niitä.
Se lukee raportissa, -
mutta ne myös vaihtelevat ajan myötä.
Ne ovat yleensä pieniä maita, joissa juutalaisia on hyvin vähän, -
sekä maita, joissa juutalaisyhteisön yhteys -
valtion viranomaisiin ei välttämättä ole kovin läheinen.
Olemme pyrkineet kokoamaan kansallisia viranomaisia -
ja juutalaisyhteisöjä työryhmään.
Ensimmäinen kokous oli kesäkuussa 2019.
Siinä käsiteltiin juutalaisyhteisöjen turvallisuutta.
Eräs juutalainen sanoi, että sinä päivänä Brysselissä -
viranomaiset kuuntelivat häntä pidempään -
kuin hänen omassa maassaan ikinä. Minusta olemme edistyneet paljon.
Jäsenvaltiot yrittävät parantaa tilannetta, -
mutta vaikutukset eivät vielä ole näkyvissä.
Selvä. Lukas Mandl, -
mietitään vielä Euroopan parlamentin roolia.
Parlamentti on hyvin monimuotoinen.
Jäseniä on poliittisen ideologian ja uskomusten koko kirjosta.
Sanoisitko, että täällä on yhteisymmärrys siitä, -
että antisemitismin torjumisen tulisi olla ykkösasia?
Onko esimerkiksi IHRA:n määritelmästä yhteisymmärrys?
Kuten Katharina sanoi, asian kitkeminen vaatii määrittelemistä.
Miten kuvailisit ilmapiiriä Euroopan parlamentissa?
Transatlanttisten Israelin ystävien ryhmässä -
on selvästi yhteisymmärrys sekä määritelmästä -
että antisemitismin torjumisen ensisijaisuudesta.
Ainakin toivon, että Euroopan parlamentin jäsenten enemmistö -
haluaa torjua antisemitismiä ja on yhtä mieltä määritelmästä, -
mutta kaikki eivät ole.
Erityisesti äärivasemmiston ja äärioikeiston edustajilla -
on yhteinen ideologia esimerkiksi sen suhteen, -
että he kyseenalaistavat Israelin valtion oikeuden -
puolustaa omia intressejään täysimääräisesti.
Kaikille muille maillehan YK:ssa ja koko planeetalla -
sellainen oikeus suodaan, etenkin kun kyse on -
demokraattisesta oikeusvaltio- periaatteella toimivasta maasta, -
kuten Israelista. Mutta ei pidä puhua ainoastaan -
antisemitismin torjumiseen liittyvistä asioista, -
vaan myös juutalaisten kunnollisista olosuhteista, kuten Katharina sanoi, -
paitsi Euroopassa myös koko maailmassa.
Etenkin maailman ainoassa juutalaisvaltiossa Israelissa -
sen täytyy olla taattua ja mahdollista myös tulevaisuudessa.
Tässä EU:lla on paljon tehtävää.
EU―Israel-assosiaationeuvosto ei ole kokoustanut pitkään aikaan.
Assosiaatiosopimus on pahasti vanhentunut.
Ja samaan aikaan kaikkialla maailmassa vastakkainasettelu -
lisääntyy eri valtojen välillä -
ja me EU:na selvästi tarvitsemme vahvoja kumppaneita.
Israel on ainoa demokraattinen ja oikeusvaltioperiaatetta noudattava -
kumppanimme Lähi-idässä. Siksi tuen komissaari Várhelyiä, -
joka on sanonut haluavansa kutsua assosiosaationeuvoston taas koolle.
Niin ei ole tapahtunut. Miksi? Pitää kysyä häneltä joka päivä.
Ehkä komission muita jäseniä ja neuvoston jäsenmaita -
täytyy saada vakuuttuneiksi mahdollisimman pian -
assosiosaationeuvoston ja -sopimuksen tarpeellisuudesta.
Antisemitismin ja antisionismin torjumisessa on vielä paljon työtä -
mutta myös taloudessa, tutkimuksessa, innovaatioissa, -
teknologiassa, nuorisovaihdossa ja tietysti turvallisuudessa, -
jossa Israel on tärkeä takaaja itselleen mutta myös Euroopalle -
terrorismin torjumisessa ja tiedusteluasioissa.
Israelin tiedustelu on äärimmäisen tärkeä -
kaikille eurooppalaisille ja Euroopan turvallisuudelle.
Olen täysin samaa mieltä, -
ja olisikin iso yllätys, jos en olisi, ECI-järjestön johtajana.
Palaamme tähän asiaan tulevissa ohjelmissa.
Tahtoisin pohtia tätä dynamiikkaa vielä yksityiskohtaisemmin.
Mutta keskitytään EU-strategiaan ja erityisesti antisemitismiin.
Mainitsit ihan perustellusti salaliittoteorioiden lisääntymisen.
Niitä on paljon erilaisia. Niitä tuntuu yhdistävän se, -
että kaikki salaliitot päätyvät aina juutalaiseen.
Eräs asia, jonka olemme nähneet, liittyy kiistanalaiseenkin aiheeseen -
eli rokotteeseen ja rokotevastaisuuteen.
Brysselissä, Amsterdamissa ja muualla on ollut mielenosoituksia.
Niissä on näkynyt Daavidin tähtiä, keltaisia tähtiä.
Sillä tavallaan sanotaan, että 1930-luku on taas täällä -
ja että tätä voi verrata 1930-luvun tapahtumiin.
Toimit EU-koordinaattorina antisemitismin torjumisessa -
ja juutalaisen elämänmuodon vaalimisessa.
Miten kommentoisit asiaa ja mitä suosittelisit asemassasi?
Menisitkö niin pitkälle, että suosittelisit kieltoa tai tutkintoja?
On totta, että salaliittomyytit ovat lisääntyneet.
Teimme jopa tutkimuksen, koska määrä tuntui räjähtävän -
ensimmäisen puolen vuoden aikana pandemian puhjettua.
Kesäkuussa 2021 julkaisimme tutkimuksen, -
jossa tarkasteltiin koko vuotta.
Saksankielinen antisemitistinen sisältö oli kolmintoistakertaistunut -
Twitterissä, Facebookissa ja Telegramissa -
ja seitsenkertaistunut ranskan kielellä. Keskityimme saksaan ja ranskaan, -
koska englanniksi oli muutenkin enemmän.
Salaliittoteoriat eivät jää huomaamatta.
Ne vaikuttavat ihmisiin.
Kuten sanoit, monissa pandemioissa ja vaikeissa tilanteissa -
juutalaiset ovat loppujen lopuksi joutuneet syntipukiksi.
Minusta tähden pitämiseen pitäisi ensinnäkin puuttua jokaisen, -
joka näkee sitä mielenosoituksissa.
Tulisi ymmärtää, että tilanne tänään, -
kun pandemian keskellä viruksen mahdollisena kantajana -
ihmiselle tarjotaan rokotetta, on täysin eri -
kuin kuuden miljoonan juutalaisen järjestelmällinen murhaaminen.
Se, ettei tätä automaattisesti ymmärretä, -
on hyvin hälyttävää. - Se on iso pettymys.
Nykyisen lainsäädännön mukaanhan -
holokaustin trivialisoiminen on kriminalisoitua.
Jää tuomioistuinten päätettäväksi, täyttääkö Daavidin tähti, -
johon on kirjoitettu "rokottamaton", trivialisoinnin merkit.
Minusta myös poliitikoilla on moraalinen velvollisuus tuomita se.
Strategiassamme sanotaan hyvin selvästi, -
että tällainen vertaaminen erityisesti Daavidin tähden osalta -
ei ole hyväksyttävää Euroopassa.
Teen muistiinpanoja ja kuulen sinut hyvin ja selvästi.
Se ei ole hyväksyttävää, ja se pitäisi tuomita. Kiitos, että teit sen selväksi.
Voimme olla eri mieltä rokotteesta. Olen ottanut rokotteet. Varmaan tekin.
On aivan eri juttu tehdä tämä hirvittävä rinnastus.
Tiedän, että Wienissä noustiin voimakkaasti rokotusta vastaan.
Tämä ei ole uusi ilmiö varmasti sinullekaan.
Haluaisitko kommentoida?
Salaliittoteoriat ovat lisääntyneet pandemian aikana, -
etenkin antisemitistiset salaliittoteoriat, kuten puhuttiin, -
mutta myös salaliittoteoriat ylipäätään.
Se koskee etenkin näinä päivinä ja viikkoina rokotteita.
Näin on kotimaassani mutta myös kaikkialla Euroopassa -
ja monissa paikoissa maailmalla.
Se on hälyttävää, kuten sanottiin, mutta myös iso pettymys.
Valtaosalle ihmisistä se kertoo jotain merkittävää -
tieteen ja akateemisen maailman tarkoituksesta ja tärkeydestä.
Enemmän kuin koskaan aiemmin sukupolvemme aikana on näkynyt, -
miten tärkeitä ovat tutkimustyö, tiede ja akateeminen maailma, -
koska rokote kehitettiin melko nopeasti.
Olemme ihmiskunnan historiassa ensimmäinen sukupolvi, -
joka voi lopettaa pandemian rokotteen avulla, kiitos akateemisen maailman.
Tulee aina alleviivata ja korostaa, -
että tulevina vuosina ja vuosikymmeninä -
kaikki, mukaan lukien minä, voisivat ymmärtää paremmin -
tutkimuksen ja akateemisen maailman merkityksen -
rokotteen kehittämisen takia.
Siksi tulee, ei painostaa sellaisia, jotka uskovat salaliittoteorioihin, -
vaan pohtia, vaihtaa ajatuksia, olla kanssakäymisessä, -
kommunikoida, väitellä, esittää faktoja, kaavioita ja esimerkkejä.
Se, että jokainen ottaa kontaktia sellaiseen, -
joka ei hyväksy rokotteita, -
on äärimmäisen tärkeää, jotta tästä selvitään.
Sama pätee vielä enemmän antisemitistisiin tekoihin -
Euroopassa mutta myös muualla myös Israelin kanssa liittoutumisen -
Israelin olemassaolon oikeutuksen suhteen.
Ehkä vielä yksi näkökohta omasta puolestani.
Israelia vastaan hyökättiin jälleen terrori-iskuin aiemmin tänä vuonna -
päivä toisensa jälkeen viikon ajan lähes joka suunnalta.
Itävallassa hallintorakennukset valaistiin Israelin lipun värein.
Itävalta osoitti Israelin lipulla näin solidaarisuutta.
Sitä kritisoitiin Itävallassa ja muualla Euroopassa.
Sanoin silloin selvästi, -
että jos Ranskassa tai Britanniassa olisi terrori-iskuja, -
kenellekään ei olisi epäselvää, että rakennus valaistaan niiden lipulla.
Mutta kun kyse on Israelista, sitä aina kritisoidaan ja pahempaakin.
Se on osa ideologiaa, -
jossa Israelia kohdellaan eri tavalla kuin mitään muuta maailman paikkaa.
Transatlanttisten Israelin ystävien ryhmässä Euroopan parlamentissa -
taistelemme Israel-syrjintää vastaan YK:ssa ja muualla.
Meidän täytyy tehdä aina selväksi, -
mitä tapahtuu esimerkiksi terrorismin saralla, -
kun lapsia, naisia ja miehiä, siviilejä, kylissään ja kaupungeissaan -
asetetaan vaaraan itse asiassa Israelissa.
Meillä on muutama minuutti aikaa.
Tahtoisin keskittyä erääseen konkreettiseen asiaan.
Nykyisin antisemitismiä esiintyy monessa eri muodossa.
Monesti sitä ei äkkiseltään edes pitäisi antisemitisminä.
Mutta selvästi on myös holokaustin kieltämistä -
tai avoimesti antisemitististä puhetta uusnatseilta tai muilta ryhmiltä.
Muistan, kun saksalainen Martin Schultz -
valittiin Euroopan parlamentin puhemieheksi, -
hän sanoi ensimmäisessä puheessaan: -
"Jos kerrankin kuulen holokaustin kieltämistä salissa, osoitan ovea."
Kysymykseni molemmille teistä, ensin Katharina von Schnurbeinille: -
Uskotko, että Brysselissä on tänä päivänä avointa antisemitismiä?
Ja jos on, onko Martin Schultzin tyyli -
edelleen pätevä? "Tuolla on ovi."
Olen sitä mieltä, että antisemitistisiä tekoja tapahtuu kaduilla.
Näimme sen toukokuussa hyvin avoimesti.
Mutta tapaukset voivat olla myös hyvin hienovaraisia -
jokapäiväisessä elämässä.
Minusta on tärkeä ymmärtää, -
että se voi levitä hyvin nopeasti internetin välityksellä.
Aina kun on ollut uudenlaisia medioita, -
ensin kirjapaino, sitten radio, jota natsit hyödynsivät, -
ja nyt internet, -
ääriainekset pystyvät tavallisesti omaksumaan -
uusien medioiden käytön nopeasti.
Ja näin on käynyt. Sitä on nähty pandemian aikana ja aiemminkin.
Sitä ovat käyttäneet jossain määrin myös esimerkiksi poliitikot.
Minusta tarvitsemme selviä sääntöjä -
internetin osalta varmistaaksemme, -
että algoritmit eivät levitä esimerkiksi vihapuhetta -
ja että tuetaan kansalaisjärjestöjä, -
jotka tunnistavat antisemitistisiä tapauksia -
ja lisäävät vastapuhetta tai raportoivat vihapuheen poistettavaksi.
Haluamme edistää sitä osana strategiaa, -
jotta antisemitististen ajatusten leviäminen netissä voidaan pysäyttää.
Kiitos, Katharina. Aika on loppumassa.
Tiedämme, että Lukas Mandlissa meillä on vahva Israelin tukija -
ja yhtä vahva antisemitismin torjuja Euroopan parlamentissa.
Ja EU-koordinaattori, josta voimme olla ylpeä, Katharina von Schnurbein.
Hän tekee loistavaa työtä.
Tämä on ECI:n tuottama Israel-raportti Euroopan parlamentista.
Palaamme ruutuun ensi kuussa uuden jakson kanssa. Näkemiin!
Suomennos: Marianne Tenetz